Projekt „Dogradnja i opremanje jaslica DV Gradac“ provodi se s ciljem povećanja dostupnosti ranog i predškolskog odgoja i obrazovanja na području Općine Gradac.
Projekt se financira sredstvima Mehanizma za oporavak i otpornost, u okviru Poziva na dodjelu bespovratnih sredstava „Izgradnja, dogradnja, rekonstrukcija i opremanje predškolskih ustanova“ (kod poziva: NPOO.C3.1.R1-I1.01.0232.), uz 100 % financiranje sredstvima Europske unije. Nositelj projekta je Općina Gradac.
Dogradnjom i opremanjem jaslica osiguran je kapacitet za smještaj 24 djece jasličke dobi, raspoređene u dvije odgojne skupine. Novi prostor obuhvaća dva dnevna boravka, svaki površine 60 m², dvije garderobe, dva sanitarna čvora, hodnik i dvije natkrivene terase.
[bookmark: _GoBack]Provedbom projekta unaprijedit će se uvjeti za uključivanje djece rane dobi u sustav ranog i predškolskog odgoja i obrazovanja te povećati dostupnost jasličkog programa djeci s područja Općine Gradac. Uspostavom prvih jaslica na ovom području ostvaruje se važan iskorak u razvoju predškolske infrastrukture i stvaranju kvalitetnijih uvjeta za odgoj i obrazovanje najmlađih članova lokalne zajednice. Istodobno se pruža dodatna podrška roditeljima u usklađivanju obiteljskih i poslovnih obveza.
Krajnji korisnici projekta su djeca jasličke dobi s područja Općine Gradac i njihovi roditelji. Projekt će pridonijeti unapređenju kvalitete života lokalne zajednice te stvaranju boljih uvjeta za rast, razvoj i odgoj djece.
Osnovni podaci o projektu
· Naziv projekta: Dogradnja i opremanje jaslica DV Gradac
· Nositelj projekta: Općina Gradac
· Ukupna vrijednost projekta: 324.925,43 EUR
· Iznos bespovratnih sredstava Europske unije: 324.925,43 EUR
· Udio financiranja Europske unije: 100 %
Kontakt za dodatne informacije
Općina Gradac
Kontakt osoba: Iva Vujčić
Telefon: 021/697-601
E-pošta: fondovi@opcinagradac.hr

